_:nf4c2631bced644d8bd5717196b79bf12xb0
<http://schema.org/articleBody>
"Σε τρεις περιοχές της Ανατολικής Μάνης σημειώθηκαν αναζωπυρώσεις, αλλά οι πυροσβεστικές δυνάμεις κατάφεραν αρχικά να τις περιορίσουν και στη συνέχεια να τις ελέγξουν.Ειδικότερα, σύμφωνα με την Πυροσβεστική, οι αναζωπυρώσεις σημειώθηκαν στις περιοχές Σκαμνάκι, Δεσφίνα και Καρέα, χωρίς όμως να απειληθούν γειτονικοί οικισμοί.Στην περιοχή της Ανατολικής Μάνης συνεχίζουν να επιχειρούν περισσότεροι από 60 πυροσβέστες με 23 οχήματα και δύο ομάδες πεζοπόρων τμημάτων, ώστε να θέσουν υπό έλεγχο τη φωτιά, ενώ από αέρος πραγματοποιούν ρίψεις νερού ένα πυροσβεστικό αεροπλάνο και ένα ελικόπτερο.Παράλληλα, στο έργο της πυρόσβεσης συνδράμουν δυνάμεις του στρατού, εθελοντές πυροσβέστες και υδροφόρες της αυτοδιοίκησης."
<https://www.liberal.gr/news/anatoliki-mani-upo-elegcho-oi-anazopuroseis-se-treis-perioches/396541>